དང་འཁོར་བ་དོང་སྤྲུགས་གཉིས་དམིགས་རྣམས་སྤྲོད་དེ་ཅི་
མང་དུ་བཟླས། མཐར། ཨོཾ་ཨཱཿཧཱུཾ། གིས་མཆོད་ཡོན་ཕུལ་བས། བུམ་པའི་ལྷ་རྣམས་བདེ་སྟོང་
ཆེན་པོའི་ངོ་བོར་འོད་དུ་ཞུ་ནས་དག་བྱེད་ཀྱི་ཆུ་ནུས་པ་དང་ལྡན་པར་གྱུར། དེ་ནས་སྦྱང་བ་ལ་
འཇུག་པར་བྱ་སྟེ། ཐོག་མར་རྟེན་ལ་འགུགས་པ་ནི། སྟོང་པའི་ངང་ལས་དཀྱིལ་འཁོར་གྱི་སྒོ་རྟ་བབས་ཀྱི་འོག་
ཏུ་པདྨ་དང་ཟླ་བའི་སྟེང་དུ་ནྀ་ཡོངས་སུ་གྱུར་པ་ལས་ཚེ་འདས་ཀྱི་ཕུང་པོ་དང་སྐྱེ་མཆེད་
གསོན་གྱི་གནས་སྐབས་ཇི་ལྟར་བར་ཡོད་པར་གྱུར། བདག་ཉིད་ཀྱི་ཐུགས་ཀ་ནས་འོད་
ཟེར་དམར་པོ་ལྕགས་ཀྱུའི་རྣམ་པ་ཅན་གྲངས་མེད་པ་འཇིག་རྟེན་གྱི་ཁམས་སུ་མ་ཁྱབ་
པར་འཕྲོས་པས་ཚེ་འདས་རིགས་དྲུག་གི་བར་དོ་དང་སྐྱེ་གནས་གང་ན་འདུག་པ་རང་
དབང་མེད་པར་བཀུགས་ཏེ་མདུན་གྱི་མིང་བྱང་དང་གཉིས་སུ་མེད་པར་བྱེ་མ་ལ་ཆུ་ཐིམ་
པ་ལྟར་གཉིས་མེད་དུ་བསྟིམ་པར་དམིགས་ཏེ། ན་མོ། བྱིན་རླབས་ཀྱི་རྩ་བ་བླ་མ་རྣམས་ཀྱི་
བདེན་པ་དང་། སྐྱབས་བསླུ་བ་མེད་པ་དཀོན་མཆོག་གསུམ་གྱི༴ གསང་སྔགས་རིག་
སྔགས་གཟུངས་སྔགས་རྣམས་ཀྱི༴ དོན་དམ་རང་བཞིན་གྱིས་རྣམ་པར་དག་པའི་བདེན་
པ་དང་། ཀུན་རྫོ་བ་རྟེན་འབྲེལ་བསླུ་བ་མེད་པའི༴ ཁྱད་པར་དུ་བཅོམ་ལྡན་འདས་མ་
འཕགས་མའི་དཀྱིལ་འཁོར་གྱི་ལྷ་ཚོགས་རྣམས་ཀྱི༴ བདེན་པ་ཆེན་པོའི་བྱིན་རླབས་ཀྱིས་
རང་བཞིན་སྐྱེ་གནས་ཀྱི་བར་དོ་ནས་ཆོས་ཉིད་དང་སྲིད་པའི་བར་དོར་ཁ་བརྒྱུད་དེ་འཁྱར་
བའི་ཚེ་འདས། ཆེ་གེ་མོའི་རྣམ་པར་ཤེས་པ་འགྲོ་བ་རིགས་དྲུག་སྐྱེ་གནས་རྣམ་པ་བཞི། སྲིད་
311

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
པ་བར་མ་དོ་གང་དུ་གནས་ཀྱང་སྙིང་རྗེ་ཆེན་པོ་དང་གསང་སྔགས་ཟབ་མོའི་བདེན་པས་
རྟེན་འདི་ལ་མཆིས་པར་གྱུར་ཅིག ལན་གསུམ་དང་མཐར། རྣམ་པར་ཤེས་པ་འོད་ཀྱི་རང་བཞིན་
ཏུ་རྟེན་ལ་ཐིམ་པར་གྱུར་ཅིག ཛ་ཧཱུཾ་བཾ་ཧོཿ ཕྱག་རྒྱ་བཞིས་མིང་བྱང་དང་དབྱེར་མེད་དུ་གྱུར།
དེ་ནས་ཕྱིར་འབྲང་གི་གཤེད་དང་བགེགས་སྦྱང་བའི་ཕྱིར།
གཏོར་མ་ཅོག་ལྡོག་གསུམ་རེ་ནས་རྟེན་ལ་བསྐོར་ཏེ། ཨོཾ་སརྦ་
བྷིགྷན། སོགས་མཐར་ཚེ་ལས་འདས་པའི་སྡིག་པ་སྦྱང་བ་ལ་བར་དུ་གཅོད་པའི་ལན་ཆགས་
བགེགས་རྣམས་ལ་གཏོར་མ་འདི་བརྔན་དུ་སྦྱིན་གྱིས་སོང་ཞིག ཅེས་སྦྲེལ་བ་ལན་གསུམ་ཏིང་ལོ་
ཆང་བུ་དང་བཅས་བསྐོར་ཞིང་། སུམ་བྷ་ནིས་མཐར། ཏིང་ལོ་འདིས་སྣང་བ་དང་། ཆང་བུ་འདིས་ལམ་
རྒྱགས་གྱིས་ལ་སོང་ཞིག ཅེས་སྦྲེལ་བ་ག་དུམ་གྱི་མཐར། ༀ། རང་བཞིན་མཉམ་པ་ཆེན་པོ་ལས། །
སོགས་མཐར། ཧཱུྃ་ཕཊཿ བར་དང་ཧཱུྃ་བཞིས་ཡུང་ཐུན་བྲབ། ༀ། སྤྲུལ་པ་ཡེ་ཤེས་སྒྱུ་མ་ལས། །སོགས་ནས།
ཧཱུྃ་ཕཊ༔ ཨུཏྤལ་དང་རྡོ་རྗེ་སྤེལ་མའི་གུར་ཁང་འཁྲིགས་པས་སྲུང་ཞིང་གཤེད་ཀྱིས་གནོད་
པས་མི་ཚུགས་པར་བསམ། དེ་ནས་རྟེན་གྱི་གཡས་སུ་མེ། གཡོན་དུ་ཆུ། མདུན་དུ་ཏིལ་བཞག་ལ། ཚེ་འདས་
ཀྱི་སྡིག་སྒྲིབ་ཐམས་ཅད་ཀཾ་ནག་པོའི་རྣམ་པར་གནས་པ་ལྟེ་བའི་རླུང་གིས་དེད་ནས་སྣ་སྒོ་
སྡིག་པ་རྭ་ཅན་གྱི་རྣམ་པར་ཐོན་ཏིལ་ལ་ཐིམ་པ་ཡེ་ཤེས་ཀྱི་མེས་བསྲེགས། ཆོས་ཉིད་ཀྱི་རྒྱ་
མཚོར་དོར་ནས་སྡིག་སྒྲིབ་དག་པར་བསམ། རྩ་སྔགས་དང་། སརྦ་པཱ་པཾ་ད་ཧ་ན་བྷསྨི་ཀུ་རུ་སྭཱ་
ཧཱ༑ ཆེ་གེ་མོའི་སྡིག་པ་དང་སྒྲིབ་པ་ཐམས་ཅད་སརྦ་པཱ་བཱཾ་ཤིན་ཏཾ་ཀུ་རུ་སྭཱ་ཧཱ། གསང་སྔགས་ཟབ་མོ་
བཟླས་པའི་བྱེ་མ་བྲབ་ཅིང་། སྒྲོལ་མའི་རིག་སྔགས། ཨནྟེ་མནྟེ། སོགས་སྔགས་ཡང་བཟླའོ། །དེ་ནས་ཁྲུས་བུམ་ཐོགས་ཏེ།
བདག་མདུན་གྱི་གནས་དང་སྐུའི་ཆ་ཐམས་ཅད་ནས་སྒྲོལ་མ་རབ་ཏུ་ཞི་བ་དཀར་མོ་
བདུད་རྩིའི་བུམ་པ་བསྣམས་པ་མང་པོ་ཉི་ཟེར་གྱི་རྡུལ་ལྟར་འཚུབ་པས་ཁམས་གསུམ་
རིགས་དྲུག་གི་གནས་ཐམས་ཅད་ལ་ཁྱབ་པར་འཕྲོས་ཚེ་ལས་འདས་པ་གཙོ་བོར་གྱུར་
པའི་སེམས་ཅན་ཐམས་ཅད་ཀྱི་སྤྱི་བོ་ནས་ཁྲུས་བྱས་པས་ཚེ་རབས་ནས་བསགས་པའི་
སྡིག་སྒྲིབ་ཐམས་ཅད་དབང་པོའི་སྒོ་དང་བ་སྤུའི་བུ་ག་ཐམས་ཅད་ནས་ནག་ཉིལ་གྱིས་
312

འཕགས་མ་སྒྲོལ་མའི་སྒྲུབ་ཐབས་དང་ལས་ཚོགས་སྐོར།
བྱུང་ནས་རང་བཞིན་མེད་པར་དག་ལུས་སེམས་ཟག་མེད་ཀྱི་བདེ་བས་གང་བར་དམིགས་
ཏེ༑ ཏཱཾ ཕྱག་འཚལ་བདེ་མ་དགེ་མ་ཞི་མ་དང༌། །མྱ་ངན་འདས་ཞི་སྤྱོད་ཡུལ་ཉིད་མ། །སྭཱ་
ཧཱ་ཨོཾ་དང་ཡང་དག་ལྡན་པས། །སྡིག་པ་ཆེན་པོ་འཇོམས་པ་ཉིད་མ། །རྩ་སྔགས་དང་། ཀཾ་ཀ་ནི། ཡིག་
བརྒྱ་གང་མང་བརྗོད། དེ་ནས། ཧོ འདི་ནི་ཡེ་ཤེས་སྒོ་མ་བཞི། །སྦྱིན་པའི་ཆུ་ཡིས་ལེགས་བཀྲུབས་
པས། །སེར་སྣའི་དྲི་མ་སྦྱངས་མཛད་ཅིང་། །ཁྲུས་ལེགས་མཛད་ཀྱིས་ཁྲུས་བགྱིའོ། །རྩ་སྔགས་
དང་། ཀཾ་ཀ་ནི་དང་། ཡིག་བརྒྱ་བརྗོད། ཧོཿ སངས་རྒྱས་ཀུན་གྱི་ཕྲིན་ལས་རྫོགས། །བྱ་གྲུབ་ཡེ་ཤེས་
ཚུལ་ཁྲིམས་ཆུས། །འཆལ་བའི་དྲི་མ་སྦྱངས་མཛད་པས། །ཁྲུས་ལེགས༴ རྩ་སྔགས་ཀཾ་ཀ་ནི་དང་
ཡིག་བརྒྱ་བརྗོད། ཧོཿ སངས་རྒྱས་ཀུན་གྱི་མི་ཤིགས་གསུངས། །སོར་རྟོག་ཡེ་ཤེས་བཟོད་པའི་
ཆུས། །ཁོང་ཁྲོའི་དྲི་མ༴ ཁྲུས་ལེགས༴ རྩ་སྔགས། ཧོ སངས་རྒྱས་ཀུན་གྱི་ཡོན་ཏན་
རྫོགས། །མཉམ་ཉིད་ཡེ་ཤེས་བརྩོན་འགྲུས་ཆུས། །ལེ་ལོའི་དྲི་མ༴ ཁྲུས་ལེགས༴ ཧོཿ
སངས་རྒྱས་ཀུན་གྱི་རྡོ་རྗེའི་ཐུགས། །མེ་ལོང་ཡེ་ཤེས་བསམ་གཏན༴ རྣམ་གཡེང་དྲི་མ༴
ཁྲུས་ལེགས༴ ཧོ ཆོས་དབྱིངས་ཡེ་ཤེས་རྣམ་པར་དག །འཇིགས་པ་བརྒྱད་སྐྱོབ་ཤེས་རབ་
ཆུས། །གཏི་མུག་དྲི་མ༴ ཁྲུས་ལེགས༴ རྩ་སྔགས་ཀཾ་ཀ་ནི་དང་། ཡིག་བརྒྱ་བརྗོད། དེ་ནས་འབྱུང་བའི་དུག་སྦྱང་
བ་ནི། ས་ནི་དུག་གི་ཕ་ཡིན་ཏེ། །ས་ནི་དུག་གི་མ་ཡང་ཡིན། །རྡོ་རྗེ་ཡུམ་གྱི་བྱིན་རླབས་
ཀྱིས། །དུག་གསུམ་ས་ཡི་ནང་དུ་སོང་། །ཆུ་ནི་དུག་གི་ཕ་ཡིན༴ ཆུ་ནི་དུག་གི་མ༴ རིན་
ཆེན་ཡུམ་གྱི་བྱིན་རླབས་ཀྱིས། །དུག་གསུམ་ཆུ་ཡི༴ མེ་ནི་དུག་གི་ཕ༴ མེ་ནི་དུག་གི་མ༴
པདྨ་ཡུམ་གྱི་བྱིན་རླབས་ཀྱིས། །དུག་གསུམ་མེ་ཡི་ནང་དུ་སོང་། །རླུང་ནི་དུག་གི་ཕ༴ རླུང་
ནི་དུག་གི་མ་ཡང་༴ ལས་ཀྱི་ཡུམ༴ དུག་གསུམ་རླུང་གི་ནང་དུ་སོང་། རྩ་སྔགས་དང་། ཧཱུྃ་ལཱྀ་མཱཾ་
བཱཾ་ཏཱཾ། ཆེ་གེ་མོའི་འབྱུང་བའི་རྒྱུ་རྐྱེན་ལས་བྱུང་བའི། དུག་ཐམས་ཅད་ཤིན་ཏཾ་ཀུ་རུ་སྭཱ་ཧཱ།
བདེན་པའི་སྟོབས་ཀྱིས་དུག་གཞོམ་པ་ནི། འདོད་ཆགས་ཞེ་སྡང་གཏི་མུག་གསུམ། །འདི་དག་ཚེ་
འདས་དུག་གསུམ་སྟེ། །བཅོམ་ལྡན་སངས་རྒྱས་དུག་མི་མངའ། །སངས་རྒྱས་བདེན་
313

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
པས་དུག་བཅོམ་མོ། །འདོད་ཆགས་ཞེ་སྡང་༴ འདི་དག་ཚེ་འདས༴ བཅོམ་ལྡན་དམ་ཆོས༴
དམ་ཆོས་བདེན་པས༴ འདོད་ཆགས་ཞེ་སྡང་༴ འདི་དག་ཚེ་འདས༴ བཅོམ་ལྡན་དགེ་
འདུན༴ དགེ་འདུན་བདེན་པས་དུག་བཅོམ་མོ། །ཆེ་གེ་མོའི་ཉོན་མོངས་པ་དུག་གསུམ་
ཐམས་ཅད་དཀོན་མཆོག་གསུམ་གྱི་བདེན་པས་ཤིནྟཾ་ཀུ་རུ་སྭཱ་ཧཱ། དེ་ནས་ཤིས་པ་བརྗོད་པ་ནི།
བྱང་ཆུབ་སྙིང་པོར་གཤེགས་པ་ན། །ས་རྣམས་དྲུག་པོ་གཡོས་གྱུར་ཅིང་། །བདུད་ཡིད་མི་
བདེར་གྱུར་པ་དེས། །ཁྱེད་ལ་བདེ་ལེགས་མཛད་པར་གྱུར། །ཁྱེད་ཅག་སྡིག་པར་མ་གྱུར་
ཅིག །ཆོས་ཀྱི་འཁོར་ལོ་བསྐོར་བ་ན། །འཕགས་པའི་བདེན་པ་རྣམས་གསུངས་ཤིང་། །
ཐུབ་པའི་སྙན་པ་གང་བྱུང་དེས། །ཁྱེད་ཅག༴ ཡིད་འཕྲོག་གང་ཞིག་མུ་སྟེགས་བྱེད། །
ཐམས་ཅད་ཆོས་ཀྱིས་ཕམ་མཛད་ཅིང་། །ཚོགས་ཀུན་དབང་དུ་མཛད་པ་དེས། །ཁྱེད་ལ༴
ཁྱེད་ཅག༴ ཚེ་ལས་འདས་པ་གཙོའི་སེམས་ཅན་ཐམས་ཅད་སྡིག་པའི་ཕྱོགས་ལས་
རྒྱལ་ཞིང་ཤིན་ཏུ་བཀྲ་ཤིས་པར་གྱུར་ཅིག དེ་ནས་དབང་བསྐུར་བ་ནི་ཉེ་དུ་ལ་སོགས་པའི་ཡིད་གཅུགས་པ་ཞིག་གིས་
བྱང་བུ་བཟུང་སྟེ། ཧོ ཀུན་མཁྱེན་སངས་རྒྱས་ཕུང་པོ་ཅན། །སྲིད་པའི་འཁོར་ལོ་རྣམ་སྦྱང་བ། །
གཙོ་བོས་བཤད་པའི་རིན་ཆེན་གཏེར། །དེ་རིང་བདག་ལ་བཀའ་དྲིན་སྩོལ། །ལན་གསུམ་
སྐྱབས་འགྲོ་ནི། ༀ། དེང་ནས་བླ་མེད་བྱང་ཆུབ་བར། །སོགས་དང་པོ་སེམས་བསྐྱེད་ནི། ཨཿ སྐྱེ་རྒ་ན་
འཆིའི་སོགས་དང་སྡོམ་བཟུང་ནི། ༀ། ཡེ་ནས་གསང་ཆེན་ངེས་པའི་བཀའ། །སོགས་ནས། མཐུ་
ཡོད་བྱ། བར་བཏང་། དེ་ནས་བྱིན་འབེབས་ནི་སྤྲོ་ན་གཞུང་ནས། ༀ། ཕྱོགས་བཅུའི་སོགས་དང་མིན་ཀྱང་རྩ་སྔགས་
མཐར། ཨ་ཝེ་ཤ་ཡ་ས་མ་ཡ་ཛ་ཛཿ ཕེ་ཕེ་ཞེས་བྱིན་བརླབས་པས། ཚེ་འདས་ཀྱི་ཕུང་ཁམས་སྐྱེ་མཆེད་
འཕགས་མའི་སྐུ་གསུང་ཐུགས་སུ་བྱིན་གྱིས་རློབས། དེ་ལྟར་ཚེ་འདས་ལྷར་གསལ་བ་ལ་དབང་བསྐུར་བ་
ལ་གསོལ་བ་གདབ་པ་ནི། ཧོ༔ དཀྱིལ་འཁོར་གཙོ་བོ་བདག་ལ་དགོངས། །སངས་རྒྱས་ཐམས་
ཅད་བསྐྱེད་པས་ན། །དེ་ཕྱིར་རྒྱལ་བའི་ཡུམ་དུ་གྲགས། །སྒྲོལ་མའི་དབང་བསྐུར་སྩལ་དུ་
གསོལ། །ལན་གསུམ་དུ། ཧོཿ འདི་ནས་བྱང་ཆུབ་མ་ཐོབ་པར། །དམ་ཚིག་སྡོམ་པ་ལ་གནས་
314

འཕགས་མ་སྒྲོལ་མའི་སྒྲུབ་ཐབས་དང་ལས་ཚོགས་སྐོར།
ཞིང་། །བྱང་ཆུབ་སེམས་ནི་མི་བཏང་ན། །ལྷ་ཡི་འཁོར་ལོ་སྦྱིན་པར་བྱ། ཞེས་དང་སློབ་མས།
སྲས་བཅས་རྒྱལ་བ་མ་ལུས་པའི། །བྱང་ཆུབ་སྤྱོད་ལམ་སྙིང་རྗེ་དང་། །བྱང་ཆུབ་སེམས་
ནི་བསྐྱེད་བགྱི་ན། །ཐུགས་རྗེས་རྗེས་སུ་བཟུང་བར་མཛོད། །དབང་དངོས་ལ་དང་པོ་བུམ་པའམ་རྡོ་
རྗེའི་ཕྱག་རྒྱ་སྤྱི་བོར་བཞག་སྟེ། ཨོཾ། གང་དག་ཕྱོགས་བཅུའི་ཁམས་བཞུགས་པའི། །སངས་རྒྱས་
རྣམས་ཀྱིས་བྱིན་རླབས་པ། །རྒྱལ་བ་མ་ལུས་བསྐྱེད་པའི་ཡུམ། །སྐུ་ཡི་དབང་བསྐུར་ཁྱེད་
ཀྱིས་ལོངས། །ཨོཾ་སརྦ་ཏ་ཐཱ་ག་ཏ་ཏ་རེ་བཛྲ་སྟ་ན་སརྦ་ཏ་ཐཱ་ག་ཏ་བཛྲ་ཏ་ན་ཧཱུཾ། རིན་པོ་ཆེའི་
ཕྱག་རྒྱའམ་ཕྲེང་བ་མགྲིན་པར་བཞག་ལ། ཨོཾ། གང་དག་ཕྱོགས་བཅུའི་ཁམས༴ སངས་རྒྱས་རྣམས༴
རྒྱལ་བ་མ་ལུས༴ གསུང་གི་དབྱིག་ཏུ་དེངས་གྱུར་ཅིག །ཨོཾ་སརྦ་ཏ་ཐ་ག་ཏ་ཏཱ་རེ་ཙིཏྟ་མ་
ནི་ཛཱ་ལ་ནི་སརྦ་ཏ་ཐཱ་ག་ཏ་མ་ཧྭཱ་བྷུདྡྷ་པ་རི་ཤུདྡྷེ་ཡེ་སྭཱ་ཧཱ། དམ་ཚིག་ཕྱག་རྒྱའམ་ཨུཏྤལ་སྙིང་གར་བཞག་
ལ༑ ༀ། གང་དག་ཕྱོགས་བཅུའི༴ སངས་རྒྱས༴ རྒྱལ་བ༴ ཐུགས་ཀྱི་དབང་བསྐུར་ཁྱོད་
ཀྱིས་ལོངས། །ཨོཾ་སརྦ་ཏ་ཐཱ་ག་ཏ་བཛྲ་ས་མ་ཡ་ཧཱུཾ། ཞེས་དབང་བསྐུར་རོ། །འདོད་ཡོན་བསྔོ་བ་ནམ་
མཁའི་མཛོད་ཀྱི་སྔགས་དང་ཕྱག་རྒྱས་སྤེལ་ཏེ། གསུར་རྫས་རྣམས་ཡིད་དུ་འོང་བའི་གཟུགས་སྒྲ་དྲི་རོ་
རེག་བྱའི་བྱེ་བྲག་ཅིར་ཡང་འཆར་བ་ཟག་པ་མེད་པའི་བདེ་བ་ཁྱད་པར་ཅན་བསྐྱེད་པར་
གྱུར། ཧཱུཾ། འཇིག་རྟེན་ཁམས་ནི་རབ་འབྱམས་ན། །གཟུགས་སྒྲ་དྲི་རོ་རེག་བྱའི་ཚོགས། །
གཅིག་ལས་བརྒྱ་སྟོང་གྲངས་མེད་འཕྲོ། །ཡིད་ལ་བདེ་བའི་དཔལ་སྟེར་བ། །རྗེ་བཙུན་
འཕགས་མས་བྱིན་བརླབས་པ། །ཚེ་འདས་ཁྱོད་ལ་བསྔོས་པ་ཡི། །བྱང་ཆུབ་བར་དུ་ཟད་
མེད་ཅིང་། །སྐྱེ་དང་སྐྱེ་བ་ཐམས་ཅད་དུ། །ལོངས་སྤྱོད་ཟད་པ་མེད་པ་དང༌། །འཕགས་
པའི་ནོར་གྱིས་ཕྱུག་པར་ཤོག །ཅེས་བསྔོ། ལམ་བསྟན་སྣང་གསལ་འོད་འཕྲོ་བ་གཅིག་བརྟེན་ཏེ། གསོན་ཅིག་
ཚེ་འདས་རིགས་ཀྱི་བུ། །སྤྲུལ་པའི་ཞིང་ཁམས་པོ་ཏ་ལ། །པདྨ་དྲྭ་བ་ཅན་གྱི་ཞིང་། །སྣ་
ཚོགས་ཁམས་ཀྱིས་རྣམ་པར་སྤྲས། །སྒྲིབ་པ་མི་མངའ་མངོན་སུམ་དུ། །སངས་རྒྱས་མ་
ཆགས་པདྨའི་སྤྱན། །ཡིད་ཅན་བདེ་བར་དབུགས་འབྱིན་པ། །འཕགས་མ་དེ་ཡི་མཚན་
315

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བཟུང་བས། །ཞིང་མཆོག་དེ་རུ་སྐྱེ་བར་འགྱུར། །ཡིད་གཉིས་སྤོང་ལ་དེར་གཤེགས་ཤིག །
ཅེས་ཚེ་འདས་ཀྱི་སྒོ་གསུམ་ཏཱཾ་ཡིག་ལྗང་གུར་གྱུར་ཏེ་སྐར་མདའ་རྒྱུག་པ་ལྟར་སོང་ནས་རྗེ་
བཙུན་མའི་ཐུགས་ཀར་ཐིམ་ནས་དབྱེར་མེད་རོ་གཅིག་འདྲེས་པར་བསམ་ལ་ཏཾ་བདུན་བརྩེགས་
མཐར་ཕཊ་ཀྱིས་རྒྱས་གདབ། བྱང་བུ་བསྲེགས་པ་ནི། ཉོན་ཅིག་ཚེ་འདས་རིགས་ཀྱི་བུ། །ཕུང་པོ་ལྔ་ཡི་བུད་
ཤིང་ལ། །རྒྱལ་བ་རིགས་ལྔའི་མེ་སྦར་རོ། །འབྱུང་བ་ལྔ་ཡི་བུད་ཤིང་ལ། །གཤེགས་མ་ལྔ་
ཡི༴ ལུས་ངག་ཡིད་གསུམ༴ རྒྱལ་བ་སྐུ་གསུང་ཐུགས༴ སྐུ་གསུམ་ཡེ་ཤེས་ལྔ་ལྡན་པར། །
འགྲོ་བའི་དོན་དུ་འགྲུབ་པར་ཤོག །ཅེས། རང་ཉིད་རྗེ་བཙུན་མི་འཁྲུགས་ལས་བདག་མེད་
རྟོགས་པའི་སོ་སོར་རང་རིག་པའི་ཡེ་ཤེས་ཀྱི་རྩལ་མེ་དཔུང་ཁ་དོག་ལྔ་ལྡན་ལམ་བདེན་
གྱི་ངོ་བོ་འཕྲོས་ཚེ་འདས་ཀྱི་སྤང་བྱ་སྒྲིབ་པ་ཐམས་ཅད་རང་བཞིན་མེད་པར་སྦྱང་བར་
གྱུར། རྩ་སྔགས་དང་རྩ་རིང་ཀཾ་ཀ་ནི་ཡིག་བརྒྱ་མང་དུ་བརྗོད། ཐལ་བས་སཙྪ་གྲུབ་པར་བྱ། དེ་ཚེ་བཟང་པོ་སྤྱོད་པའི་སྨོན་
ལམ་གྱིས་རྒྱས་གདབ་པར་བྱའོ། །སེར་སྔོ་བསོད་ནམས་མཆོག་སྟེར་གྱི་གནས་སྦྱང་འདི་ལམ་འདི་ལ་མོས་པ་དབོན་ཚུལ་ཁྲིམས་
བཟང་པོས་ཡང་དང་ཡང་དུ་བསྐུལ་བའི་ངོར་ཆོས་ཀྱི་བདག་པོ་པདྨ་ལས་འབྲེལ་རྩལ་གྱིས་རང་གཞུང་རྩ་བའི་དགོངས་པ